Valkeliga: skoon lei vir Peregrine-, MerlinklubsVerlede jaar se Peregrine- en Merlinligaklubs begin Saterdag met `n skoon lei wanneer die opstellende ronde vir vanjaar se ligas afskop. Ná dié ronde sal die ses topspanne aan die Peregrineliga deelneem en die onderste vyf die Merlinliga uitspook. Die Valke se kampioenspan, Brakpan, begin die seisoen teen Sasolburg, een van die sterker spanne in verlede jaar se Merlinliga. Springs, wat verlede jaar die haleindronde van die topliga gehaal het, se eerste teenstander is Nigel, wat verlede jaar as Merlinkampioen onttroon is. Die nuwe Merlinkampioen, East Rand United (ERU), speel teen NWU Vaal. Kemptonpark speel teen die Vaaldriehoekse Universiteit vir Tegnologie (VUT), en Boksburg teen Benoni. Verlede jaar se naaswenner, Vereeniging, het `n loslootjie; en die twee spanne van die Luiperds wat in die Valkeliga gespeel het, Vaal Reefs en Klerksdorp, speel nou saam met die Griffons. ♦ In die Kestrelliga meet Heidelberg met Edenpark kragte; Delmas pak Edenvale; Meyerton kom teen die Oos-Randse Polisie te staan; en die Buffels van Balfour speel teen Elsburg.